पाएं अपने शहर की ताज़ा ख़बरें और फ्री ई-पेपरडाउनलोड करें
जनपद पंचायत अंतर्गत आने वाली ग्राम पंचायत बारहोबुजुर्ग में आंगनबाड़ी कार्यकर्ताओं के द्वारा घर घर जाकर संदिग्ध मरीजों को खोजने का सर्वे किया जा रहा है। क्षेत्र में संक्रमण दिन प्रतिदिन बढ़ता जा रहा है।
संक्रमण की चैन तोड़ने के लिये शासन द्वारा किल कोरोना अभियान दो चलाकर जिला कार्यक्रम अधिकारी ब्रजेश त्रिपाठी के निर्देशन में एवं प्रभारी परियोजना अधिकारी प्रियंका यादव व सुपरवाइजर अपना सिंह के मार्गदर्शन में ग्राम पंचायत बारहोबुजुर्ग में आंगनबाड़ी कार्यकर्ताओं कार्यकर्ता कविता यादव के द्वारा ग्राम सेतपुरा में घर घर जाकर संदिग्ध मरीजों का सर्वे कार्य किया जा रहा है।
जिसमें उनके द्वारा घर घर जाकर महिलाओं और बच्चो को बुखार, खासी, जुकाम आदि रोगों के लक्षण का रिकार्ड एकत्रित किया जा रहा है। ग्राम पंचायत बारहोबुजुर्ग में 20 से ज्यादा कोरोना के मरीज पाए जाने पर कलेक्टर आशीष भार्गव के द्वारा ग्राम को रेड जोन घोषित किया है। ग्राम में आने जाने वाली गलियों में बैरिकेड्स लगाकर रोक लगाई है। स्वास्थ्य विभाग की टीम के द्वारा संदिग्ध व्यक्तियों को दवाइयां भी वितरित की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn